Pokyny pre autorov

Recenzovaná monografia vedeckých štúdií
FENOMÉN 


Rozsah príspevku: min. 10 normostrán t. j. min. 18 000 znakov vrátane medzier a zoznamu použitej literatúry. Maximálny rozsah nie je obmedzený.
(názov, autor, pracovisko, abstrakt v SJ, kľúčové slová v SJ, abstrakt v AJ, kľúčové slová v AJ, literatúra, samotný  text vrátane poznámok po čiarou, obrázkov, grafov a tabuliek).
1 normostrana: 1 800 znakov vrátane medzier.

Príspevky posielajte na adresu marcela.belianska@uniba.sk
Termín uzávierky rukopisov: 31. máj 2026


Formálne požiadavky:
1. príspevky prijímame v elektronickej podobe vo formáte Doc a Docx;
2. typ písma: Times New Roman;
3. veľkosť písma: názov 14 tučné / autor 12 tučné / text 12 / poznámky pod čiarou 10;
4. riadkovanie: text 1,5 / abstrakt a kľúčové slová 1,15 / poznámky pod čiarou 1;
5. nepoužívajte pridanú medzeru medzi odsekmi, na nový odsek použite klávesnicu Tab ; Zarážka: (Odsek), prvý riadok: 0,63 cm;
6. samotný text štúdie zarovnajte k ľavému okraju, nedeľte slová, očíslované poznámky uvádzajte na konci príslušnej strany pod čiarou;
7. citačná forma ISO 690 – technika priebežných poznámok pod čiarou (nie APA, t. j. technika prvého údaja a roku), vrátane celkového počtu strán diela a ISBN, ISSN;
8. zoznam literatúry uveďte na konci príspevku pod názvom Literatúra a pramene zoradený abecedne podľa priezvisk autorov, bez číslovania položiek;
9. v prípade, že Vaša štúdia je podporená grantovým projektom alebo nejakou inštitúciou resp. akoukoľvek inou formou, nezabudnite uviesť dedikáciu pod zoznamom použitej literatúry a prameňov;
10. na konci textu nezabudnite uviesť svoje meno s akademickými titulmi, adresu pracoviska (aj katedru, nielen fakultu a univerzitu), kontaktnú e-mailovú adresu.

Názov príspevku: VEĽKÉ PÍSMENÁ, tučné, veľkosť 14, zarovnanie na stred
Autor: tučné písmená, veľkosť 12, zarovnanie na stred
Abstrakt: 	cca 150 slov, veľkosť 12, riadkovanie 1, zarovnanie k ľavému okraju
Kľúčové slová: 5 – 7 slov – veľkosť 12 – prvé písmeno v každom kľúčovom slove malé – zarovnanie k ľavému okraju. 
Odkaz na monografiu v poznámke pod čiarou
1 McQUAIL, Denis: Mass Communication Theory. London : Sage Publications, 2000, s. 362.
Odkaz na monografiu viacerých autorov alebo kolektívu autorov v poznámke pod čiarou
2 SÁMELOVÁ, Anna – STANKOVÁ, Mária – HACEK, Ján (Zost.): Fenomén 2019: Profesionálna žurnalistika a jej reflexie. Bratislava : Univerzita Komenského, 2019, s. 62.
Odkaz na štúdiu v zborníku alebo v kolektívnej práci v poznámke pod čiarou
3 PÉREZ-LATRE, Francisco: The Language of Media. Mediating Cultural Change. In MORA, Juan Manuael (Ed.): Direzione strategica della comunicazione nella Chiesa. Roma : EDUSC, 2007, s. 291-295.
Odkaz na štúdiu publikovanú v časopise v poznámke pod čiarou
4 DUCHKOWITSCH, Wolfgang: Journalismus und Literatur. Diskussionsstand und neue studentische Arbeiten zu einem alten Thema. In Otázky žurnalistiky, 2010, roč. 53, č. 1-2, s. 13-25.
Odkaz na zdroj z internetu v poznámke pod čiarou
5 GLADWELL, Malcolm: Open secrets. Enron, intelligence, and the perils of too much information. [online]. Dostupné na internete: <http://www.newyorker.com/reporting/2007/01/08/070108fa_fact?printable=true>. [cit. 2007-05-13].

V záverečnom zozname použitej literatúry a prameňov nezabudnite uviesť celkový počet strán publikácie, resp. rozsah strán v danej kapitole alebo článku, ISBN publikácie, resp. ISSN daného časopisu, prípadne DOI konkrétnej štúdie.

V prípade akýchkoľvek nejasností nás neváhajte kontaktovať.

S pozdravom,
Organizátori Fenoménu 
